Politiet foretok kontroll om lys og tråsykkel, i Ullevålsveien mandag kveld. Foto: ILLUSTRASJON/NORDRE AKER BUDSTIKKE
Politiet hadde mandag kveld trafikkontroll om manglende bruk av lys på tråsykkel.
Publisert: 26.10.2020 kl 06:40
«Veisalting i Norge sprer mikroplast fra Middelhavet»
ULLEVÅL: Mandag kveld melder politiet følgende:
#Oslo. Området Ullevål. Vår trafikkpatrulje har hatt en trafikkontroll vedr. manglende bruk av lys på tråsykkel. Endte med 13 forenklede forelegg, samt to anmeldelser hvor det ikke var villighet til å vedta forelegg.
— OPS Politiet Oslo (@oslopolitiops) 14. oktober 2019
Operasjonsleder Line Skott i Oslo-politiet forteller at kontrollen startet klokken 21.09 og ble avsluttet klokken 22.27:
– Kontrollen skjedde i Ullevålsveien. Det kan være flere grunner til at noen ikke aksepterer forelegg, og man har jo muligheten til ikke å vedta forelegget. Det neste da blir at det opprettes en straffesak med avhør og videre etterforskning i saken, sier Skott.
Her kan du lese fra Lovdata om forskrift om krav til sykkel og om lys på sykkel.
Forenklet forelegg for sykling uten tilstrekkelig lys når det trengs, koster deg 1200 kroner. Dinside.no har nylig hatt en sak om at du også kan bli straffet hvis du bruker sykkellykt som er til klar fare for andre trafikanter.
- Bruk for all del lys og refleks i mørket. Fest lyset på sykkelen, ikke på hjelmen. Det er krav om fastmontert lys på selve sykkelen, og da holder det ikke kun med lys på hjelmen, sier blant annet Christoffer Solstad Steen, kommunikasjonssjef i Trygg Trafikk, i saken på Dinside.no.